Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 1022

c) Ha a nemzetközi kutatás elektronikus adatbázison alapult vagy ilyenre kiterjesztették, a nemzetközi kutatási jelentésben fel kell tüntetni az adatbázis nevét és — ha ezt mások számára hasznosnak tartják és kivitelezhetõ — a használt kutatási szakkifejezéseket. 43.7 A találmány egységére vonatkozó megjegyzések Ha a bejelentõ a nemzetközi kutatásért pótilletéket fizetett, erre a kutatási jelentésben utalni kell. Továbbá, ha a nemzetközi kutatást csupán a fõtalálmány vagy az összes találmánynál kevesebb találmány vonatkozásában végezték el [a 17. cikk 3. bekezdésének a) pontja], a nemzetközi kutatási jelentésben pontosan meg kell határozni, hogy a nemzetközi bejelentés mely részeire terjedt ki a kutatás, és mely részeire nem. 43.8 Ügyintézõ A nemzetközi kutatási jelentésnek fel kell tüntetnie a nemzetközi kutatási szerv jelentésért felelõs tisztviselõjének a nevét. 43.9 További elemek A nemzetközi kutatási jelentés nem tartalmazhat a 33.1 szabály b) és c) pontjában, a 43.1—3 szabályokban, a 43.5—8 szabályokban és a 44.2 szabályban meghatározott elemeken és a 17. cikk 2. bekezdésének b) pontjában említett utaláson kívül egyéb elemeket; az Ügyintézési Utasítások azonban megengedhetik, hogy a nemzetközi kutatási jelentés bármely egyéb, az azokban meghatározott további elemet tartalmazzon. A nemzetközi kutatási jelentés nem tartalmazhat — és ezt az Ügyintézési Utasítások sem engedhetik meg — állásfoglalást, okfejtést, érvelést vagy magyarázatot. 43.10 Alak A nemzetközi kutatási jelentés alaki követelményeit az Ügyintézési Utasítások határozzák meg.

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes